Ayos ka lang ba, Ms. Miyo Saimori?
Pasensiya na po.
Huwag ka nang yumuko.
Pasensiya na talaga at naabala ko pa kayo.
Huwag ka nang humingi ng tawad.
Huwag ka na mag-alala. Mabuti at hindi ka nasaktan.
Hindi, dapat mas naging maingat ako.
Maraming salamat sa pagtulong sa kaniya.
Miyo, magpahinga muna tayo.
Sige…
Mag-ingat ka pa lalo. Mauna na ako.
Ms. Miyo, ayos lang ba kayo?
Oo. Pasensiya na, pinag-alala ko kayo.
Lagi kang mag-iingat, Miyo.
Oo.
Dapat talaga maging maingat ka.
Dahil ikaw ay…
napakaespesyal na tao.
MY HAPPY MARRIAGE
KABANATA 9 NALULUNOD SA MGA PANAGINIP
Miyo!
Bakit niya pinagod ang sarili niya hanggang mahimatay siya?
Sabi mo may naramdaman kang pambihirang kakayahan noong binabangungot siya.
Ginagamit ba sa kaniya 'yon mula sa ibang lugar?
Kung manggagaling 'to sa pamilya Usuba, posible 'yan.
Pero walang kahit anong sira sa barrier ng bahay na 'to.
Malabong may ibang nanghimasok.
Hinala lang ito pero mukhang may kinalaman ito
sa pagiging parte ni Miyo sa pamilya Usuba.
Si Miyo? Sigurado ka ba?
May patunay na Usuba ang ginamit na apelyido ng nanay ni Miyo.
Kinasal siya sa pamilyang Saimori na may pambihirang kakayahan.
Hindi ko kailanman naisip na galing sa pamilya Usuba si Miyo…
Pero walang pambihirang kakayahan si Miyo.
Posibleng nakakapinsala sa katawan niya ang dugo ng pamilya Usuba
na dumadaloy sa kaniya…
Ang dugo ng pamilya Usuba. Pero bakit ngayon lang?
Hindi ko alam.
Pero 'yon lang ang natatanging posibilidad ngayon.
May alam ba si Miyo tungkol sa pamilyang Usuba?
Namatay ang nanay niya noong bata pa siya.
Mukhang wala talaga siyang alam tungkol sa pamilya Usuba.
Bukod do'n…
Bukod do'n?
Duda akong sasabihin niya 'yon kahit tanungin natin siya.
Mukhang lalo niyang tinatago ang nararamdaman niya ngayon.
Baka ayaw niyang mag-alala tayo…
Pero sana hayaan niya tayong mag-alala sa kaniya.
Ano 'yon? May nakita ka bang oso?
May sibilyan na inatake ng Grotesqueries mula sa Libingan.
Gaano kalala ang pinsala?
May nakitang lalaki na walang malay sa gubat malapit sa pinagbabawal na lugar.
Kasalukuyan siyang nasa koma, walang malay.
At kung titingnan ang sitwasyon,
walang duda na inatake siya ng Grotesqueries.
Nakarating na sila malapit sa mga tirahan ng tao…
Mas mabilis pa kaysa inaasahan natin.
Hindi na tayo puwedeng umasa sa Imperial Household Ministry.
Malapit na silang makapasok sa imperyal na lungsod…
Hindi ko na kaya…
Bakit parati akong binabangungot?
Paano ako magiging isang kagalang-galang na babae tulad ni Hazuki
kung bumabalik lang ako sa dating ako?
Simula noong nahimatay ako, binawasan niya ang mga pag-aaralan ko.
Nakakahiyang nasayang lang ang pagkakataon kong mag-aral.
Pasensiya na, kailangan ko ulit magtrabaho magdamag.
Kung gano'n, maghahanda ako ng pagkain at dadalhin ko sa inyo.
Hindi na, ayos lang. Dapat nagpapahinga ka pa, Miyo.
Miyo.
Ho?
Kumusta ang pakiramdam mo? May inaalala ka ba?
Wala, ayos lang ako.
Huwag kayong mag-alala sa 'kin.
Gano'n ba…
Pasensiya na, tinatawag na 'ko ni Godo. Kailangan ko nang bumalik sa trabaho.
Sige. Galingan n'yo sa trabaho.
Base sa nalalaman natin, maaaring gumagalaw na ang Grotesqueries
papunta sa sentro ng imperyal na lungsod.
Mayroon bang impormasyon mula sa Imperial Household Ministry?
Sinusubukan namin kumuha sa kanila.
Sobrang bagal nilang kumilos, nakakabuwisit na.
Maglagay tayo ng tauhan sa paligid ng imperyal na lungsod.
Gusto kong mapahintulutan ito agad.
Magiging malawakang panghuhuli at pagwasak ito.
Makikipag-ugnayan ako sa Ministeryo.
Kudo, ituloy mo na ang mga paghahanda.
Sige po, sir.
Poprotektahan natin ang imperyal na lungsod nang walang palya.
Uy, mukhang masarap!
Ako sana ang magluluto ngayon,
kaso pagdating ko sa kusina, nagsisimula na siyang maghanda.
Hindi ka pa masyadong magaling.
'Wag na po kayong mag-alala. Ayos na po ako ngayon.
Kumain na po kayo.
-Kain na tayo. -Kain na tayo.
Ang sarap!
Pinagmamalaki ko talaga ang masasarap na luto ni Ms. Miyo.
Totoo naman talaga.
Hindi ko kayang gumawa ng gaya nito.
Di totoo 'yan.
Alam mo, di talaga ako magaling magluto.
Ho?
Ang baba ng marka ko sa pagluluto noon sa Eskuwelahan ng mga Babae.
Kahit ano'ng lutuin ko, sunog,
sobrang alat o sobrang anghang…
Nasusugatan ko ang daliri ko sa simpleng paghawak lang ng kutsilyo.
Parang mahirap paniwalaan…
Nahirapan ka noong kasal ka pa, hindi ba?
Naku, sana hindi n'yo na po binanggit 'yon.
-Pinagsisisihan ko talaga 'yon. -Pinagsisisihan?
Oo.
Ang natatangi kong pagsisisi sa buhay.
Ang aking pagpapakasal.
Ikinasal ako no'ng ako ay 17.
At dahil pinanganak ako sa pamilyang Kudo,
inihanda akong ipakasal para sa mga pampolitikang dahilan.
Mabait at mabuting tao ang asawa ko.
Naging masaya ako.
Pero hindi ko nakasundo ang pamilya niya.
Baka ang kapabayaan ko sa gawaing-bahay at ang aking batang pag-iisip
ang nagpatunay na wala akong katangian para maging isang asawa.
Parati akong iniintindi ng asawa ko.
Pero isang araw, naging emosyonal ang naging pag-uusap namin…
at nagkaroon kami ng matinding away na nauwi sa diborsiyo.
Pero noong bumalik ako sa bahay ng magulang ko at nahimasmasan,
sobra kong pinagsisihan 'yon.
Maraming naging pagsubok,
pero ang mabuhay kasama ang pamilya ang pinakamahalaga at sinayang ko 'yon.
May nagawa pa sana ako.
'Yon pala ang pinagsisihan n'yo…
Miyo.
Ho?
Sinisikap mong pagtagumpayan ang kahinaan mo nang hindi umaatras.
Nirerespeto kita dahil doon.
Ha?
Parang hindi naman…
Mula ngayon, gusto kong maging totoo ka sa nararamdaman mo
para wala kang pagsisihan gaya ko.
Ano'ng gusto mong gawin, Miyo?
Paano mo gustong mamuhay?
Ako? Ano…
Gusto ko maging
karapat-dapat na maybahay sa asawa ko.
Gusto ko maging kaibig-ibig na binibini katulad ni Hazuki.
Ang gusto ko ay…
Miyo?
Ayos ka lang ba?
Oo. Ano, kasi…
Hindi ko pa naiisip kung paano ko gustong mamuhay hanggang ngayon.
Pero may isa na akong napagdesisyonan.
Ano 'yon?
Gusto ko tumira dito.
Gusto ko makasama si Young Master.
Masuwerte siyang mayroong nagmamalasakit sa kaniya na tulad mo.
Hay naku, talagang masusi ang paghahanap sa bawat taong
nagngangalang Sumi sa imperyal na lungsod.
Umaasa akong nandito si Sumi Usuba.
Mabuti at nakatuon lang tayo sa isang babaeng nagngangalang Sumi
pero lahat sila ay parang siya pero hindi pa rin talaga.
Si Sumi Usuba lang ang natatangi nating ebidensiya tungkol sa pamilyang Usuba.
Maghanap ka pa ng kahit anong impormasyon kahit pangkaraniwan.
Puwede ko ba kayong samahan?
Oo.
Miyo, makinig ka.
Masyado akong naging abala para magkaroon ng oras na kausapin ka.
Pasensiya na.
Ayos lang. Walang problema sa 'kin.
Miyo.
May problema ka ba?
Wala. Wala naman.
Gano'n ba?
Puwede n'yo po bang ikuwento kung paano kayo lumaki kasama si Hazuki?
Oo nga, hindi pa ako nakakapagkuwento tungkol sa nakaraan ko.
Ayos lang bang tanungin sa 'yo?
Parati naman kaming nagkakasundo.
Maingay siya hanggang ngayon kaya naiinis ako sa kaniya minsan.
Siguro, wala talagang gusto o ayaw ang mga magkakapatid.
Dahil ipinanganak at lumaki kami sa iisang tahanan,
naiintindihan namin ang isa't isa.
Hindi kailangang mahiya o maging sensitibo.
Hindi gaanong tugma ang ugali namin,
pero sa tingin ko, mabuti siyang tao sa sarili niyang paraan.
Nasagot ba n'on ang tanong mo?
Oo.
Ang sarap sa pakiramdam n'on at naiinggit ako.
Kasi walang nagparamdam sa 'kin n'on.
Miyo.
Lumapit ka nang kaunti.
Sige.
Kung malungkot ka, sabihin mo lang.
Kung nahihirapan ka, sabihin mo sa 'kin.
Hindi ko maiintindihan kung hindi mo sasabihin.
Hindi ako malungkot.
Talaga? Nasasabik akong makasama ka.
Hindi ka ba nasasabik sa 'kin?
Nasasabik din.
Kung gano'n, sabihin mo agad.
Sige.
Puwede mo 'kong asahan. Sabihin mo ang totoo mong nararamdaman.
Isipin mo ang sarili mo. Tatanggapin kita nang buo.
Sige.
Puwede mo ipakita ang emosyon mo at 'wag kang matatakot na sandalan ako.
Susuportahan natin ang isa't isa. Gano'n ang ginagawa ng isang pamilya.
Napakabait ng mapapangasawa ko.
Pero…
kung hahayaan ko ang sarili kong maalagaan,
alam kong di ako magiging karapat-dapat na maybahay sa pamilyang Kudo.
Kailangan kong lutasing mag-isa ang mga problema ko.
Kung hindi, di ko masusuportahan ang pamilyang 'to…
May tao po ba?
Sandali lang!
Pasensiya na sa paghihintay. Sino po…
Ikaw si…
Uy, kumusta. Ang tagal nating di nagkita.
Kumusta ka na mula noong huli tayong nagkita?
Maayos na ako ngayon, salamat.
Maraming salamat talaga sa pagtulong n'yo sa 'kin.
Walang anuman.
Maiba ako, nandiyan ba si Mr. Kudo?
Wala siya, nasa trabaho.
Talaga? Nakapagtataka naman.
Balita ko, wala siyang pasok ngayon.
Mukhang sobrang abala siya ngayon.
Biglaan kasi siyang pinatawag.
Ganoon ba?
Pasensiya na, hindi ko muna sinigurado.
Ako si Arata Tsuruki. Natutuwa akong makilala ka.
Ako naman si Miyo Saimori.
Oo, alam ko kung sino ka.
Usap-usapan ngayon sa lipunan
na nakahanap na ng mapapangasawa si Mr. Kudo.
Pero nakikita kong wala siyang puso gaya ng sinasabi nila.
Bakit n'yo nasabi 'yan?
Ms. Miyo, alam mo ba kung gaano kaputla ang mukha mo?
Pinabayaan ka niya noong nagkakilala tayo, at pinapabayaan ka rin niya ngayon.
Tingnan mo.
Pagod na pagod ka na at di niya alam 'yon.
-Hindi, wala siyang kasalanan. -Sobra-sobra na ang pagtrabahuhin ka
hanggang sa mahimatay ka.
Hindi niya nakikita ang tunay mong halaga.
Kalokohan. Di ka nga niya masyadong kinakausap
tapos pinag-aaralan mo pa ang iyong tindig, pagtimpla ng tsaa…
Paano n'yo nalaman…
Wala namang halaga 'yang pinapagawa niya sa 'yo, di ba?
'Wag ka magsalita nang ganiyan!
Kagustuhan kong gawin 'to.
Pakikisama niya lang hinihingi ko.
'Wag mo siyang pagsalitaan nang masama!
Ayos ka lang ba?
Oo. Ayos lang ako.
Pasensiya na sa mga nasabi ko.
Aalis na ako.
Patawad at tumaas pa ang boses ko.
'Wag ka na humingi ng tawad, ako naman ang naging bastos.
Pero…
puwede kitang bigyan ng gampanin na ikaw lang ang makakagawa.
Tawagan mo lang ako kahit anong oras…
kung interesado ka.
TAGAPAYO ARATA TSURUKI
Hanggang sa muli.
Gampanin na ako lang ang makakagawa?
Huli na siya.
Kawalan ng respeto 'yon sa 'yo, Commander, kahit siya ang kinatawan ng Ministeryo.
Ayos lang. Itutuloy pa rin natin ang mga paghahanda nang wala si Tsuruki.
Mukhang pagod ka na.
Huwag ka na mag-alala.
Uuwi na ako agad pagtapos kong magtrabaho.
Mabuti naman.
Dapat umuwi ka ngayon para kay Ms. Miyo.
Tama ka.
May pahintulot ka na.
Mula ngayon, nalipat na sa 'yo ang mando at puwede ka nang mag-utos.
Kung gano'n, magkakaroon tayo ng malawakang operasyon.
Dapat natin ayusin ang sitwasyon
bago pa magkaroon ng pinsala sa imperyal na lungsod.
Ituloy n'yo lang ang pagsisikap n'yo.
Naku, pasensiya na kung nahuli ako ngayon.
Akala ko wala kang pasok kaya pumunta ako sa bahay n'yo.
Nakilala ko ang mapapangasawa mo, si Ms. Miyo.
Buong galang niya akong binati.
Napakahusay ng mapapangasawa mo, Mr. Kudo.
Pero hindi ko gusto ang pagtrato mo sa maganda mong mapapangasawa.
Ano?
Napakaputla ng mukha niya.
Hindi ba lumalala ang lagay niya?
Nakasalubong ko siya sa bayan noong isang araw.
Tinulungan ko siya noong muntik na siyang mahimatay.
Ano'ng sabi mo?
Hindi mo talaga naiintindihan.
Hindi mo nakikita ang totoong Ms. Miyo.
O baka naman ayaw mo talagang makita.
Isang patunay na 'yong wala ka sa tabi niya sa mahalagang sandaling 'yon.
Kahit na alam ko na hindi dapat ako makialam.
Basta tawagan mo lang ako kung may mga problema ka.
Baka kaya pa kitang tulungan.
Alam mo, nakapagtataka lang.
Sa listahan ng mga kandidato,
may isang taong walang rehistro tungkol sa kapanganakan o pamilya niya.
Sumi Tsuruki ang pangalan niya.
TAGAPAYO ARATA TSURUKI
Tsuruki…
Miyo!
Miyo?
Sobra na naman niyang pinapagod ang sarili niya.
Miyo.
Sir?
Maligayang pagdating sa inyo.
Hindi kita nasalubong.
Pasensiya ka na. Dapat…
Sir?
Miyo, bakit?
Ho?
Bakit ka pumapayat nang sobra?
Bakit hindi mo sinabi sa 'kin na nahimatay ka?
Hindi, kasi…
Akala mo ba hindi ko alam na binabangungot ka gabi-gabi?
Sabi ko, magsabi ka lang.
Sinabi kong asahan mo 'ko. Natatandaan mo ba?
Pero pagkatapos ng lahat, wala ka pa ring sinasabi sa 'kin.
Hindi mo ba talaga ako mapagkakatiwalaan?
Hindi 'yan totoo!
Ayoko pong maabala kayo.
Marami na kayong iniintindi.
Naisip kong pagod na kayo sa trabaho
at ayaw ko nang dumagdag pa ro'n.
Pagod sa trabaho?
Ikaw 'yong pagod!
Kung magiging ganito lang din naman,
sana hindi na kita binigyan ng pagkakataong mag-aral.
Sir…
Paano n'yo…
Hindi… Mali ito.
Ayokong kausapin siya nang ganito.
Gusto…
Gusto ko lang naman…
Miyo!
Nasaktan ko siya sa mga salitang nabitawan ko.
Katulad lang ba ako ng pamilyang Saimori?
Kung ganoon, tama nga siya.
TAGAPAYO ARATA TSURUKI
Sisiguraduhin kong sasabihin sa 'kin ni Tsuruki ang lahat.
Ipinapangako ko. Ako ang gagawa.
Ako ang tatapos sa paghihirap ni Miyo.
Ang pagsasalin ng subtitle ay ginawa ni Carlo Canaman